एग्जाम अलर्ट - रविवि में 28 और 29 दिसंबर की परीक्षा तारीख बदली
रायगढ़ | नगरीय निकाय चुनाव की वजह से पं.रविशंकर शुक्ल विश्वविद्यालय ने 28 और 29 दिसंबर को होने वाली सेमेस्टर परीक्षाओं की तारीख बदल दी है। एमए, एमकॉम, एमएससी, एलएलबी समेत अन्य सेमेस्टर परीक्षाओं की तारीखें बदली हैं। संशोधित समय-सारणी के तहत 28 को होने वाली एमए,एमकॉम, एमएससी की परीक्षा अब 16 जनवरी को होगी। जबकि 29 दिसंबर की परीक्षा अब 18 जनवरी को होगी। इसी तरह एलएलबी की 28 दिसंबर को होने वाली परीक्षा अब 18 जनवरी और 29 दिसंबर को होने वाली परीक्षा अब 20 जनवरी को होगी। अन्य परीक्षाएं यथावत रहेंगी, इसमें कोई बदलाव नहीं किया गया है। विवि ने संशोधित समय-सारणी वेबसाइट prsu.ac.in पर अपलोड की है।
hin_Deva hin_Deva